nibzard/narodne-novine-full-text-markdown huggingface dataset:
## Rješenje o imenovanju predsjednika i članova Upravnog vijeća Hrvatskog zavoda za telemedicinu

### NN 150/2014 (17.12.2014.), Rješenje o imenovanju predsjednika i članova Upravnog vijeća Hrvatskog zavoda za telemedicinu

VLADA REPUBLIKE HRVATSKE

2799

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014) i članka 57. stavka 4. Zakona o zdravstvenoj zaštiti (»Narodne novine«, br. 150/2008, 71/2010, 139/2010, 22/2011, 84/2011, 12/2012, 35/2012, 70/2012, 82/2013, 159/2013 i 22/2014), Vlada Republike Hrvatske je na sjednici održanoj 11. prosinca 2014. godine donijela

RJEŠENJE

O IMENOVANJU PREDSJEDNIKA I ČLANOVA UPRAVNOG VIJEĆA HRVATSKOG ZAVODA ZA TELEMEDICINU

1. Imenuje se OZREN PEZO predsjednikom Upravnog vijeća Hrvatskog zavoda za telemedicinu.

2. Za članove Upravnog vijeća Hrvatskog zavoda za telemedicinu, imenuju se:

– TATJANA PRENĐA TRUPEC

– MARIO BUDIMIR.

Klasa: 080-02/14-01/348

Urbroj: 5030115/1-14-02

Zagreb, 11. prosinca 2014.

Predsjednik

Zoran Milanović, v. r.

Rješenje, NN 150/2014-2799
## Rješenje o razrješenju članice Nacionalnog odbora za suzbijanje trgovanja ljudima

### NN 150/2014 (17.12.2014.), Rješenje o razrješenju članice Nacionalnog odbora za suzbijanje trgovanja ljudima

VLADA REPUBLIKE HRVATSKE

2800

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014) i točke III. stavka 8. Odluke o osnivanju Nacionalnog odbora za suzbijanje trgovanja ljudima (»Narodne novine«, broj 42/2012), Vlada Republike Hrvatske je na sjednici održanoj 11. prosinca 2014. godine donijela

RJEŠENJE

O RAZRJEŠENJU ČLANICE NACIONALNOG ODBORA ZA SUZBIJANJE TRGOVANJA LJUDIMA

Razrješuje se INES PRLIĆ dužnosti članice Nacionalnog odbora za suzbijanje trgovanja ljudima, na koju je imenovana kao predstavnica Ministarstva znanosti, obrazovanja i sporta.

Klasa: 080-02/14-02/271

Urbroj: 5030115/1-14-02

Zagreb, 11. prosinca 2014.

Predsjednik

Zoran Milanović, v. r.

Rješenje, NN 150/2014-2800
## Rješenje o imenovanju članice Nacionalnog odbora za suzbijanje trgovanja ljudima

### NN 150/2014 (17.12.2014.), Rješenje o imenovanju članice Nacionalnog odbora za suzbijanje trgovanja ljudima

VLADA REPUBLIKE HRVATSKE

2801

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014) i točke III. stavka 8. Odluke o osnivanju Nacionalnog odbora za suzbijanje trgovanja ljudima (»Narodne novine«, broj 42/2012), Vlada Republike Hrvatske je na sjednici održanoj 11. prosinca 2014. godine donijela

RJEŠENJE

O IMENOVANJU ČLANICE NACIONALNOG ODBORA ZA SUZBIJANJE TRGOVANJA LJUDIMA

Imenuje se MIRA KRIŽANOVIĆ članicom Nacionalnog odbora za suzbijanje trgovanja ljudima, kao predstavnica Ministarstva znanosti, obrazovanja i sporta.

Klasa: 080-02/14-01/349

Urbroj: 5030115/1-14-02

Zagreb, 11. prosinca 2014.

Predsjednik

Zoran Milanović, v. r.

Rješenje, NN 150/2014-2801
## Pravilnik o izmjenama i dopunama Pravilnika o energetskom pregledu zgrade i energetskom certificiranju

### NN 150/2014 (17.12.2014.), Pravilnik o izmjenama i dopunama Pravilnika o energetskom pregledu zgrade i energetskom certificiranju

MINISTARSTVO GRADITELJSTVA I PROSTORNOGA UREĐENJA

2803

Na temelju članka 47. Zakona o gradnji (»Narodne novine«, broj 153/2013), ministrica graditeljstva i prostornoga uređenja donosi

PRAVILNIK

O IZMJENAMA I DOPUNAMA PRAVILNIKA O ENERGETSKOM PREGLEDU ZGRADE I ENERGETSKOM CERTIFICIRANJU

Članak 1.

U Pravilniku o energetskom pregledu zgrade i energetskom certificiranju (»Narodne novine«, broj 48/14) u članku 16. iza stavka 2. dodaje se novi stavak 3. koji glasi:

»(3) Za potrebe izračuna energetskog razreda nestambene zgrade, referentna vrijednost dopuštene godišnje potrebne toplinske energije za grijanje po jedinici obujma grijanog dijela zgrade iznosi:

Q’H,nd = 30,00 kWh/(m³•a).«

Iza stavka 3. dodaje se stavak 4. koji glasi:

»(4) Za potrebe energetskog certificiranja stambenih zgrada referentna vrijednost dopuštene godišnje potrebne toplinske energije za grijanje po jedinici ploštine korisne površine zgrade propisana je Tehničkim propisom o racionalnoj uporabi energije i toplinskoj zaštiti u zgradama (»Narodne novine«, broj 97/14 i 130/14).«

Dosadašnji stavak 3. postaje stavak 5.

Članak 2.

U članku 28. riječi: »1. siječnja 2015. godine« zamjenjuju se riječima: »1. siječnja 2016. godine«.

Članak 3.

Ovaj Pravilnik stupa na snagu osmog dana od dana objave u »Narodnim novinama«, a primjenjuje se od 1. siječnja 2015. godine.

Klasa: 360-01/14-12/17

Urbroj: 531-01-14-1

Zagreb, 10. prosinca 2014.

Ministrica
Anka Mrak-Taritaš, dipl. ing. arh., v. r.

150 17.12.2014 Pravilnik o izmjenama i dopunama Pravilnika o energetskom pregledu zgrade i energetskom certificiranju

150 17.12.2014 Pravilnik o izmjenama i dopunama Pravilnika o energetskom pregledu zgrade i energetskom certificiranju

Pravilnik, NN 150/2014-2803
## Pravilnik o izmjenama i dopuni Pravilnika o načinu prikupljanja podataka, vođenju registra te uvjetima korištenja podataka o šumskim požarima

### NN 150/2014 (17.12.2014.), Pravilnik o izmjenama i dopuni Pravilnika o načinu prikupljanja podataka, vođenju registra te uvjetima korištenja podataka o šumskim požarima

MINISTARSTVO POLJOPRIVREDE

2804

Na temelju članka 40. stavka 4. Zakona o šumama (»Narodne novine«, broj 140/2005, 82/2006, 129/2008, 80/2010, 124/2010, 25/2012, 68/2012, 148/2013 i 94/2014), ministar poljoprivrede donosi

PRAVILNIK

O IZMJENAMA I DOPUNI PRAVILNIKA O NAČINU PRIKUPLJANJA PODATAKA, VOĐENJU REGISTRA TE UVJETIMA KORIŠTENJA PODATAKA O ŠUMSKIM POŽARIMA

Članak 1.

U Pravilniku o načinu prikupljanja podataka, vođenju registra te uvjetima korištenja podataka o šumskim požarima (»Narodne novine«, broj 75/2013) u članku 4. stavku 1. iza podstavka 7. dodaje se podstavak 8. koji glasi:

»– prostornim granicama opožarenog područja.«

Članak 2.

Članak 5. mijenja se i glasi:

»(1) Hrvatske šume dužne su prikupljati podatke o šumskim požarima u šumama i na šumskom zemljištu u vlasništvu Republike Hrvatske, a Savjetodavna služba je dužna prikupljati podatke u šumama i na šumskom zemljištu šumoposjednika, te ih unijeti u bazu podataka Registra.

(2) Osobe iz stavka 1. ovoga članka dužne su u roku od 8 dana od dana nastanka požara u bazu podataka Registra prijaviti njegov nastanak te u roku od 30 dana od dana ugašenja požara unijeti sve poznate podatke o pojedinom požaru.

(3) Osobe iz stavka 1. ovoga članka dužne su do 31. siječnja tekuće godine u bazu podataka Registra unijeti sve podatke o požarima za prethodnu godinu.

(4) Hrvatske šume dužne su do 31. svibnja tekuće godine nadležnom Ministarstvu dostaviti podatke o požarima sukladno Prilogu II. Uredbe (EZ) br. 1737/2006 i tehničkoj specifikaciji Europske komisije za pojedinu godinu.«

Članak 3.

U članku 6. stavku 4. riječi: »Upravu šuma Podružnicu Hrvatskih šuma« zamjenjuju se riječima: »podružnicu Savjetodavne službe«.

Članak 4.

Prilog II. i Prilog III. koji su prilog i sastavni dio Pravilnika o načinu prikupljanja podataka, vođenju registra te uvjetima korištenja podataka o šumskim požarima (»Narodne novine«, broj 75/2013) zamjenjuju se novim Prilogom II. i Prilogom III. koji su tiskani uz ovaj Pravilnik i čine njegov sastavni dio.

Članak 5.

Ovaj Pravilnik stupa na snagu osmoga dana od dana objave u »Narodnim novinama«, osim članka 1. koji stupa na snagu 1. siječnja 2016. godine.

Klasa: 011-02/14-01/71

Urbroj: 525-11/1059-14-1

Zagreb, 28. studenoga 2014.

Ministar
Tihomir Jakovina, v. r.

**[**OBRAZAC ŠP-1**](dodatni/434024.pdf)**

**[**OBRAZAC ŠP-2**](dodatni/434025.pdf)**

150 17.12.2014 Pravilnik o izmjenama i dopuni Pravilnika o načinu prikupljanja podataka, vođenju registra te uvjetima korištenja podataka o šumskim požarima

150 17.12.2014 Pravilnik o izmjenama i dopuni Pravilnika o načinu prikupljanja podataka, vođenju registra te uvjetima korištenja podataka o šumskim požarima

Pravilnik, NN 150/2014-2804
## Odluka o izmjenama Odluke o načinu otvaranja transakcijskih računa

### NN 150/2014 (17.12.2014.), Odluka o izmjenama Odluke o načinu otvaranja transakcijskih računa

HRVATSKA NARODNA BANKA

2806

Na temelju članka 58. stavka 4. i članka 60. stavka 3. Zakona o platnom prometu (»Narodne novine«, br. 133/2009. i 136/2012.) i članka 43. stavka 2. točke 9. Zakona o Hrvatskoj narodnoj banci (»Narodne novine«, br. 75/2008. i 54/2013.) guverner Hrvatske narodne banke donosi

ODLUKU

O IZMJENAMA ODLUKE O NAČINU OTVARANJA TRANSAKCIJSKIH RAČUNA

I.

U Odluci o načinu otvaranja transakcijskih računa (»Narodne novine«, br. 3/2011., 35/2011., 50/2011., 89/2011., 101/2011., 135/2011., 56/2012., 18/2013., 23/2013. i 10/2014.), u Prilog 1. Abecedni popis država i zemalja i njihovih oznaka, unose se sljedeće izmjene.

1. Pod entitetom »KONGO« u engleskom nazivu ispred riječi »Democratic« briše se član »the«, tako da tekst glasi:

|  |  |  |  |  |
| --- | --- | --- | --- | --- |
| KONGO, DEMOKRATSKA REPUBLIKA | CONGO, DEMOCRATIC REPUBLIC OF THE | CD | COD | 180 |
| Demokratska Republika Kongo | Democratic Republic of the Congo |  |  |  |

2. Pod entitetom »ZELENORTSKA REPUBLIKA« mijenja se službeno ime na engleskom jeziku, tako da tekst glasi:

|  |  |  |  |  |
| --- | --- | --- | --- | --- |
| ZELENORTSKA REPUBLIKA | CABO VERDE | CV | CPV | 132 |
| Zelenortska Republika | Republic of Cabo Verde |  |  |  |

II.

U Prilog 2. Popis novčanih jedinica i drugih platnih sredstava i njihovih oznaka unose se izmjene:

1. Pod entitetom »LITVA« mijenja se naziv, troslovna i brojčana oznaka valute, tako da tekst glasi:

LITVA euro[[1]](#footnote-29081-1) Euro EUR 978 2

2. Pod entitetom »SAD« briše se naziv, troslovna i brojčana oznaka za američki dolar (isti dan); USS- 998-2 i pripadajuća fusnota, tako da tekst glasi:

|  |  |  |  |  |  |
| --- | --- | --- | --- | --- | --- |
| SAD | američki dolar | US Dollar | USD | 840 | 2 |
|  | (sljedeći dan) | (Next day) | USN | 997 | 2 |

3. Pod entitetom »ZELENORTSKA REPUBLIKA« mijenja se engleski naziv oznake valute, tako da tekst glasi:

|  |  |  |  |  |  |
| --- | --- | --- | --- | --- | --- |
| ZELENORTSKA REPUBLIKA | zelenortski eskudo | Cabo Verde  Escudo | CVE | 132 | 2 |

III.

Ova Odluka stupa na snagu danom objave u »Narodnim novinama«.

O. br.: 456-020/12-14/BV

Zagreb, 4. prosinca 2014.

Guverner
Hrvatske narodne banke
prof. dr. sc. Boris Vujčić, v. r.

[[1](#footnote-29081-1-backlink)]Litva 1. siječnja 2015. uvodi euro kao zakonsko sredstvo plaćanja. Središnja banka Litve mijenjat će litavski litas (LTL- 440-2) u eure.

150 17.12.2014 Odluka o izmjenama Odluke o načinu otvaranja transakcijskih računa

150 17.12.2014 Odluka o izmjenama Odluke o načinu otvaranja transakcijskih računa

150 17.12.2014 Odluka o izmjenama Odluke o načinu otvaranja transakcijskih računa

Odluka, NN 150/2014-2806
## Indeks potrošačkih cijena u studenome 2014.

### NN 150/2014 (17.12.2014.), Indeks potrošačkih cijena u studenome 2014.

150 17.12.2014 Indeks potrošačkih cijena u studenome 2014.

DRŽAVNI ZAVOD ZA STATISTIKU

2807

Državni zavod za statistiku objavljuje

INDEKS

POTROŠAČKIH CIJENA U STUDENOME 2014.

Indeks potrošačkih cijena u studenome 2014. u odnosu na listopad 2014. iznosi 99,7.

Klasa: 957-04/14-01/21

Urbroj: 555-09-05-14-2

Zagreb, 16. prosinca 2014.

Ravnatelj
Marko kristof, v. r.

Ostalo, NN 150/2014-2807
## Indeks proizvođačkih cijena industrijskih proizvoda na domaćem tržištu u studenome 2014.

### NN 150/2014 (17.12.2014.), Indeks proizvođačkih cijena industrijskih proizvoda na domaćem tržištu u studenome 2014.

DRŽAVNI ZAVOD ZA STATISTIKU

2808

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U STUDENOME 2014.

Indeks proizvođačkih cijena industrijskih proizvoda na domaćem tržištu u studenome 2014. u odnosu na listopad 2014. iznosi 99,2.

Klasa: 954-02/14-01/01

Urbroj: 555-06-03-03-14-12

Zagreb, 10. prosinca 2014.

Ravnatelj

Marko Krištof, v. r.

Ostalo, NN 150/2014-2808
## Dugoročni plan razvoja Oružanih snaga Republike Hrvatske za razdoblje 2015. do 2024. godine

### NN 151/2014 (19.12.2014.), Dugoročni plan razvoja Oružanih snaga Republike Hrvatske za razdoblje 2015. do 2024. godine

HRVATSKI SABOR

2810

Na temelju članka 5. stavka 2. točke 3. Zakona o obrani (»Narodne novine«, br. 73/13.) Hrvatski sabor na sjednici 12. prosinca 2014., donio je

[DUGOROČNI PLAN
RAZVOJA ORUŽANIH SNAGA REPUBLIKE HRVATSKE ZA RAZDOBLJE OD 2015. DO 2024. GODINE](dodatni/434032.pdf)

151 19.12.2014 Dugoročni plan razvoja Oružanih snaga Republike Hrvatske za razdoblje 2015. do 2024. godine

151 19.12.2014 Dugoročni plan razvoja Oružanih snaga Republike Hrvatske za razdoblje 2015. do 2024. godine

Ostalo, NN 151/2014-2810
## Odluka o sudjelovanju pripadnika Oružanih snaga Republike Hrvatske u misiji potpore miru "RESOLUTE SUPPORT" u Afganistanu

### NN 151/2014 (19.12.2014.), Odluka o sudjelovanju pripadnika Oružanih snaga Republike Hrvatske u misiji potpore miru "RESOLUTE SUPPORT" u Afganistanu

HRVATSKI SABOR

2811

Na temelju članka 54. stavka 2. Zakona o obrani (»Narodne novine«, br. 73/13.), na prijedlog Vlade Republike Hrvatske i uz prethodnu suglasnost Predsjednika Republike Hrvatske, Hrvatski sabor na sjednici 12. prosinca 2014. donio je

ODLUKU

O SUDJELOVANJU PRIPADNIKA ORUŽANIH SNAGA REPUBLIKE HRVATSKE U MISIJI POTPORE MIRU »RESOLUTE SUPPORT« U AFGANISTANU

I.

U misiju potpore miru »ESOLUTE SUPPORT« u Afganistanu upućuje se u 2015. godini do 120 pripadnika Oružanih snaga Republike Hrvatske, uz mogućnost rotacije.

II.

Pripadnici Oružanih snaga Republike Hrvatske koji u sastavu 24. hrvatskoga kontingenta sudjeluju u operaciji potpore miru ISAF u Afganistanu 1. siječnja 2015. započinju sudjelovanje kao 1. hrvatski kontingent u misiji potpore miru »RESOLUTE SUPPORT« u Afganistanu.

III.

Obvezuje se Vlada Republike Hrvatske da, do 31. ožujka 2016., izvijesti Hrvatski sabor o sudjelovanju pripadnika Oružanih snaga Republike Hrvatske u misiji potpore miru iz točke I. ove Odluke.

IV.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/14-01/156

Zagreb, 12. prosinca 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 151/2014-2811
## Odluka o sudjelovanju pripadnika Oružanih snaga Republike Hrvatske u operaciji potpore miru "EUFOR ALTHEA" u Bosni i Hercegovini

### NN 151/2014 (19.12.2014.), Odluka o sudjelovanju pripadnika Oružanih snaga Republike Hrvatske u operaciji potpore miru "EUFOR ALTHEA" u Bosni i Hercegovini

HRVATSKI SABOR

2812

Na temelju članka 54. stavka 2. Zakona o obrani (»Narodne novine«, br. 73/13.), na prijedlog Vlade Republike Hrvatske i uz prethodnu suglasnost Predsjednika Republike Hrvatske, Hrvatski sabor na sjednici 12. prosinca 2014. donio je

ODLUKU

O SUDJELOVANJU PRIPADNIKA ORUŽANIH SNAGA REPUBLIKE HRVATSKE U OPERACIJI POTPORE MIRU »EUFOR ALTHEA« U BOSNI I HERCEGOVINI

I.

U operaciju potpore miru »EUFOR ALTHEA« u Bosni i Hercegovini upućuje se u 2015. godini do pet pripadnika Oružanih snaga Republike Hrvatske, uz mogućnost rotacije.

II.

Obvezuje se Vlada Republike Hrvatske da, do 31. ožujka 2016., izvijesti Hrvatski sabor o sudjelovanju pripadnika Oružanih snaga Republike Hrvatske u operaciji potpore miru iz točke I. ove Odluke.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/14-01/153

Zagreb, 12. prosinca 2014.

HRVATSKI SABOR

Predsjednik

Hrvatskoga sabor

Josip Leko, v. r.

Odluka, NN 151/2014-2812
## Odluka o sudjelovanju pripadnika Oružanih snaga Republike Hrvatske u operaciji potpore miru "EU NAVFOR SOMALIJA - ATALANTA"

### NN 151/2014 (19.12.2014.), Odluka o sudjelovanju pripadnika Oružanih snaga Republike Hrvatske u operaciji potpore miru "EU NAVFOR SOMALIJA - ATALANTA"

HRVATSKI SABOR

2813

Na temelju članka 54. stavka 2. Zakona o obrani (»Narodne novine«, br. 73/13.), na prijedlog Vlade Republike Hrvatske i uz prethodnu suglasnost Predsjednika Republike Hrvatske, Hrvatski sabor na sjednici 12. prosinca 2014. donio je

ODLUKU

O SUDJELOVANJU PRIPADNIKA ORUŽANIH SNAGA REPUBLIKE HRVATSKE U OPERACIJI POTPORE MIRU »EU NAVFOR SOMALIJA – ATALANTA«

I.

U operaciju potpore miru »EU NAVFOR Somalija – ATALANTA« u 2015. i 2016. godini upućuje se do 25 pripadnika Oružanih snaga Republike Hrvatske, uz mogućnost rotacije.

II.

Obvezuje se Vlada Republike Hrvatske da jedanput godišnje izvijesti Hrvatski sabor o sudjelovanju pripadnika Oružanih snaga Republike Hrvatske u operaciji potpore miru iz točke I. ove Odluke.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/14-01/157

Zagreb, 12. prosinca 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 151/2014-2813
## Odluka o sudjelovanju pripadnika Oružanih snaga Republike Hrvatske u operaciji potpore miru KFOR na Kosovu

### NN 151/2014 (19.12.2014.), Odluka o sudjelovanju pripadnika Oružanih snaga Republike Hrvatske u operaciji potpore miru KFOR na Kosovu

HRVATSKI SABOR

2814

Na temelju članka 54. stavka 2. Zakona o obrani (»Narodne novine«, br. 73/13.), na prijedlog Vlade Republike Hrvatske i uz prethodnu suglasnost Predsjednika Republike Hrvatske, Hrvatski sabor na sjednici 12. prosinca 2014. donio je

ODLUKU

O SUDJELOVANJU PRIPADNIKA ORUŽANIH SNAGA REPUBLIKE HRVATSKE U OPERACIJI POTPORE MIRU KFOR NA KOSOVU

I.

U operaciju potpore miru KFOR na Kosovu upućuje se u 2015. godini do 35 pripadnika Oružanih snaga Republike Hrvatske s dva helikoptera Hrvatskoga ratnog zrakoplovstva i protuzračne obrane, uz mogućnost rotacije.

II.

Obvezuje se Vlada Republike Hrvatske da, do 31. ožujka 2016., izvijesti Hrvatski sabor o sudjelovanju pripadnika Oružanih snaga Republike Hrvatske u operaciji potpore miru iz točke I. ove Odluke.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/14-01/158

Zagreb, 12. prosinca 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 151/2014-2814
## Odluka o proglašenju Međunarodnog dana sjećanja na romske žrtve porajmosa/holokausta koji se obilježava 2. kolovoza

### NN 151/2014 (19.12.2014.), Odluka o proglašenju Međunarodnog dana sjećanja na romske žrtve porajmosa/holokausta koji se obilježava 2. kolovoza

HRVATSKI SABOR

2815

Na temelju članka 81. Ustava Republike Hrvatske, Hrvatski sabor na sjednici 12. prosinca 2014. donio je

ODLUKU

O PROGLAŠENJU MEĐUNARODNOG DANA SJEĆANJA NA ROMSKE ŽRTVE PORAJMOSA/HOLOKAUSTA KOJI SE OBILJEŽAVA 2. KOLOVOZA

I.

Dan 2. kolovoza proglašava se Međunarodnim danom sjećanja na romske žrtve porajmosa/holokausta.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 960-01/14-01/03

Zagreb, 12. prosinca 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 151/2014-2815
## Odluka o razrješenju člana Nacionalnog vijeća za odgoj i obrazovanje

### NN 151/2014 (19.12.2014.), Odluka o razrješenju člana Nacionalnog vijeća za odgoj i obrazovanje

HRVATSKI SABOR

2816

Na temelju članka 81. Ustava Republike Hrvatske i članka 89. stavka 7. točke 1. Zakona o odgoju i obrazovanju u osnovnoj i srednjoj školi (»Narodne novine«, br. 87/08., 86/09., 92/10., 105/10. – ispravak, 90/11., 16/12., 86/12. i 94/13.) Hrvatski sabor na sjednici 12. prosinca 2014., donio je

ODLUKU

O RAZRJEŠENJU ČLANA NACIONALNOG VIJEĆA ZA ODGOJ I OBRAZOVANJE

Razrješuje se prof. dr. sc. DAVOR ŠKRLEC dužnosti člana Nacionalnog vijeća za odgoj i obrazovanje, na osobni zahtjev.

Klasa: 021-13/14-07/39

Zagreb, 12. prosinca 2014.

HRVATSKI SABOR

Predsjednik

Hrvatskoga sabora

Josip Leko, v.r.

Odluka, NN 151/2014-2816
## Odluka o imenovanju člana Nacionalnog vijeća za odgoj i obrazovanje

### NN 151/2014 (19.12.2014.), Odluka o imenovanju člana Nacionalnog vijeća za odgoj i obrazovanje

HRVATSKI SABOR

2817

Na temelju članka 81. Ustava Republike Hrvatske i članka 89. stavka 4. Zakona o odgoju i obrazovanju u osnovnoj i srednjoj školi (»Narodne novine«, br. 87/08., 86/09., 92/10., 105/10. – ispravak, 90/11., 16/12., 86/12. i 94/13.) Hrvatski sabor na sjednici 12. prosinca 2014., donio je

ODLUKU

O IMENOVANJU ČLANA NACIONALNOG VIJEĆA ZA ODGOJ I OBRAZOVANJE

Imenuje se dr. sc. BORIS JOKIĆ članom Nacionalnog vijeća za odgoj i obrazovanje, do isteka mandata razriješenog člana.

Klasa: 021-13/14-07/39

Zagreb, 12. prosinca 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 151/2014-2817
## Odluka o razrješenju članice Državne komisije za kontrolu postupaka javne nabave

### NN 151/2014 (19.12.2014.), Odluka o razrješenju članice Državne komisije za kontrolu postupaka javne nabave

HRVATSKI SABOR

2818

Na temelju članka 81. Ustava Republike Hrvatske i članka 8. stavka 1. Zakona o Državnoj komisiji za kontrolu postupaka javne nabave (»Narodne novine«, br. 18/13., 127/13. i 74/14.) Hrvatski sabor na sjednici 12. prosinca 2014., donio je

ODLUKU

O RAZRJEŠENJU ČLANICE DRŽAVNE KOMISIJE ZA KONTROLU POSTUPAKA JAVNE NABAVE

Razrješuje se ROŽIKA GUŽVANJ dužnosti članice Državne komisije za kontrolu postupaka javne nabave, radi isteka mandata.

Klasa: 021-13/14-07/37

Zagreb, 12. prosinca 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 151/2014-2818
## Odluka o imenovanju članice Državne komisije za kontrolu postupaka javne nabave

### NN 151/2014 (19.12.2014.), Odluka o imenovanju članice Državne komisije za kontrolu postupaka javne nabave

HRVATSKI SABOR

2819

Na temelju članka 81. Ustava Republike Hrvatske i članka 8. stavka 1. Zakona o Državnoj komisiji za kontrolu postupaka javne nabave (»Narodne novine«, br. 18/13., 127/13. i 74/14.) Hrvatski sabor na sjednici 12. prosinca 2014., donio je

ODLUKU

O IMENOVANJU ČLANICE DRŽAVNE KOMISIJE ZA KONTROLU POSTUPAKA JAVNE NABAVE

Imenuje se ROŽIKA GUŽVANJ članicom Državne komisije za kontrolu postupaka javne nabave.

Klasa: 021-13/14-07/37

Zagreb, 12. prosinca 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 151/2014-2819
## Odluka o izboru članova Programskog vijeća Hrvatske radiotelevizije

### NN 151/2014 (19.12.2014.), Odluka o izboru članova Programskog vijeća Hrvatske radiotelevizije

HRVATSKI SABOR

2820

Na temelju članka 81. Ustava Republike Hrvatske i članka 25. Zakona o Hrvatskoj radioteleviziji (»Narodne novine«, br. 137/10. i 76/12.), Hrvatski sabor na sjednici 12. prosinca 2014., donio je

ODLUKU

O IZBORU ČLANOVA PROGRAMSKOG VIJEĆA HRVATSKE RADIOTELEVIZIJE

Za članove Programskog vijeća Hrvatske radiotelevizije biraju se:

– NEDA RITZ

– mr. sc. ZDRAVKO KEDŽO

– dr. sc. IVICA MAŠTRUKO

– ALEKSANDAR MILOŠEVIĆ.

Klasa: 021-13/14-07/38

Zagreb, 12. prosinca 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 151/2014-2820
## Uredba o izmjeni Zakona o policiji

### NN 151/2014 (19.12.2014.), Uredba o izmjeni Zakona o policiji

VLADA REPUBLIKE HRVATSKE

2823

Na temelju članka 1. Zakona o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, broj 115/2014), Vlada Republike Hrvatske je na sjednici održanoj 17. prosinca 2014. godine donijela

UREDBU

O IZMJENI ZAKONA O POLICIJI

Članak 1.

U Zakonu o policiji (»Narodne novine«, br. 34/2011, 130/2012 i 89/2014), u članku 128. riječi: »1. siječnja 2015.« zamjenjuju se riječima: »1. siječnja 2017.«.

Članak 2.

Ova Uredba objavit će se u »Narodnim novinama«, a stupa na snagu 31. prosinca 2014. godine.

Klasa: 022-03/14-01/137

Urbroj: 50301-09/06-14-2

Zagreb, 17. prosinca 2014.

Predsjednik

Zoran Milanović, v. r.

Uredba, NN 151/2014-2823
## Uredba o dopuni Zakona o sanaciji javnih ustanova

### NN 151/2014 (19.12.2014.), Uredba o dopuni Zakona o sanaciji javnih ustanova

VLADA REPUBLIKE HRVATSKE

2824

Na temelju članka 1. Zakona o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, broj 115/2014), Vlada Republike Hrvatske je na sjednici održanoj 17. prosinca 2014. godine donijela

UREDBU

O DOPUNI ZAKONA O SANACIJI JAVNIH USTANOVA

Članak 1.

U Zakonu o sanaciji javnih ustanova (»Narodne novine«, broj 136/2012), iza članka 10. dodaje se članak 10.a koji glasi:

»Članak 10.a

(1) Za javne ustanove u zdravstvu koje su u postupku sanacije, a za koje su nakon 31. prosinca 2012. godine utvrđeni novi gubici zbog nemogućnosti ispunjavanja novčanih obveza u zakonom utvrđenom roku, stanje nepodmirenih obveza utvrđuje se na dan 31. prosinca 2013. godine sukladno dostavljenom popisu vjerovnika sa stanjem nepodmirenih obveza na dan 31. prosinca 2013. godine i popisu potraživanja prema Hrvatskom zavodu za zdravstveno osiguranje na dan 31. prosinca 2013. godine.

(2) U postupak sanacije javnih ustanova u zdravstvu koji je u tijeku i provodi se sukladno odlukama Vlade Republike Hrvatske donesenim temeljem članka 4. stavka 3. Zakona o sanaciji javnih ustanova (»Narodne novine«, broj 136/2012), ulaze obveze i potraživanja utvrđena sukladno stavku 1. ovoga članka.«.

Članak 2.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/14-01/135

Urbroj: 50301-04/12-14-3

Zagreb, 17. prosinca 2014.

Predsjednik

Zoran Milanović, v. r.

Uredba, NN 151/2014-2824
## Uredba o visini minimalne plaće

### NN 151/2014 (19.12.2014.), Uredba o visini minimalne plaće

VLADA REPUBLIKE HRVATSKE

2825

Na temelju članka 7. Zakona o minimalnoj plaći (»Narodne novine«, broj 39/2013), Vlada Republike Hrvatske je na sjednici održanoj 17. prosinca 2014. godine donijela

UREDBU

O VISINI MINIMALNE PLAĆE

Članak 1.

Visina minimalne plaće za razdoblje od 1. siječnja do 31. prosinca 2015. godine utvrđuje se u bruto iznosu od 3.029,55 kuna.

Članak 2.

Ova Uredba objavit će se u »Narodnim novinama«, a stupa na snagu 1. siječnja 2015. godine.

Klasa: 022-03/14-03/129

Urbroj: 50301-04/12-14-2

Zagreb, 17. prosinca 2014.

Predsjednik

Zoran Milanović, v. r.

Uredba, NN 151/2014-2825
## Odluka o visini osnovice za obračun plaće državnih dužnosnika

### NN 151/2014 (19.12.2014.), Odluka o visini osnovice za obračun plaće državnih dužnosnika

VLADA REPUBLIKE HRVATSKE

2830

Na temelju članka 12. stavka 2. Zakona o obvezama i pravima državnih dužnosnika (»Narodne novine«, br. 101/98, 135/98, 105/99, 25/2000, 73/2000, 30/2001, 59/2001, 114/2001, 153/2002, 154/2002, 163/2003, 16/2004, 30/2004, 105/2004, 187/2004, 92/2005, 121/2005, 135/2006, 151/2005, 141/2006, 17/2007, 34/2007, 82/2007, 107/2007, 60/2008, 38/2009, 150/2011 i 22/2013), Vlada Republike Hrvatske je na sjednici održanoj 17. prosinca 2014. godine donijela

ODLUKU

O VISINI OSNOVICE ZA OBRAČUN PLAĆE DRŽAVNIH DUŽNOSNIKA

I.

Osnovica za obračun plaće državnih dužnosnika utvrđuje se u visini od 3.890,00 kuna bruto i primjenjuje se počevši s plaćom za mjesec prosinac 2014. godine, koja će biti isplaćena u mjesecu siječnju 2015. godine.

II.

Stupanjem na snagu ove Odluke prestaje važiti Odluka o visini osnovice za obračun plaće državnih dužnosnika (»Narodne novine«, broj 31/2014).

III.

Ova Odluka objavit će se u »Narodnim novinama«, a stupa na snagu prvoga dana od dana objave.

Klasa: 022-03/14-04/506

Urbroj: 50301-09/09-14-1

Zagreb, 17. prosinca 2014.

Predsjednik

Zoran Milanović, v. r.

Odluka, NN 151/2014-2830
## Odluka o korištenju rezidencijalnih objekata u vlasništvu Republike Hrvatske

### NN 151/2014 (19.12.2014.), Odluka o korištenju rezidencijalnih objekata u vlasništvu Republike Hrvatske

VLADA REPUBLIKE HRVATSKE

2831

Na temelju članka 8. i članka 31. stavka 2. Zakona o Vladi Republike Hrvatske (»Narodne novine«, br. 150/2011 i 119/2014), Vlada Republike Hrvatske je na sjednici održanoj 17. prosinca 2014. godine donijela

ODLUKU

O KORIŠTENJU REZIDENCIJALNIH OBJEKATA U VLASNIŠTVU REPUBLIKE HRVATSKE

I.

Objekti posebne namjene – rezidencijalni objekti u vlasništvu Republike Hrvatske (u daljnjem tekstu: rezidencijalni objekti) u smislu ove Odluke su:

1. zgrada »Visoka«, u Zagrebu, Visoka ulica broj 22

2. objekti na otočju Brijuni:

– »Vila Brijunka«

– »Bijela vila«

– »Vila Jadranka«

– otok Vanga (Krasnica)

– otok Galija

– »Kaštel«

3. »Vila Kovač«, Hvar.

II.

Rezidencijalne objekte, mogu koristiti sljedeći dužnosnici:

1. predsjednik Republike Hrvatske

2. predsjednik Hrvatskoga sabora

3. predsjednik Vlade Republike Hrvatske

4. predsjednik Ustavnog suda Republike Hrvatske

5. predsjednik Vrhovnog suda Republike Hrvatske

6. glavni državni odvjetnik Republike Hrvatske.

Na zahtjev dužnosnika iz stavka 1. ove točke rezidencijalne objekte mogu koristiti i strani dužnosnici sa članovima njihove pratnje.

III.

Iznimno, korištenje rezidencijalnih objekata može se odobriti i na zahtjev pravnih i fizičkih osoba kada se radi o promicanju kulturnih, gospodarskih i drugih interesa Republike Hrvatske.

IV.

Odluku o korištenju rezidencijalnih objekata u slučajevima iz točke II. stavka 2. i točke III. ove Odluke donosi predstojnik Ureda predsjednika Vlade Republike Hrvatske.

V.

Najave i zahtjevi za korištenje rezidencijalnih objekata dostavljaju se Uredu predsjednika Vlade Republike Hrvatske.

VI.

Predstojnik Državnog ureda za upravljanje državnom imovinom donijet će odluku o visini naknade za korištenje rezidencijalnih objekata u slučajevima iz točke III. ove Odluke.

VII.

Danom stupanja na snagu ove Odluke prestaje važiti Odluka o korištenju rezidencijalnih objekata u vlasništvu Republike Hrvatske, klase: 373-04/12-01/01, urbroja: 5030120-12-1, od 26. srpnja 2012. godine.

VI.

Ova Odluka objavit će se u »Narodnim novinama«, a stupa na snagu 1. siječnja 2015. godine.

Klasa: 022-03/14-04/507

Urbroj: 50301-09/09-14-1

Zagreb, 17. prosinca 2014.

Predsjednik

Zoran Milanović, v. r.

Odluka, NN 151/2014-2831
## Odluka o davanju prava priređivanja igara na sreću u casinima

### NN 151/2014 (19.12.2014.), Odluka o davanju prava priređivanja igara na sreću u casinima

VLADA REPUBLIKE HRVATSKE

2832

Na temelju članka 23. stavka 3. Zakona o igrama na sreću (»Narodne novine«, br. 87/2009, 35/2013, 158/2013, 41/2014 i 143/2014), Vlada Republike Hrvatske je na sjednici održanoj 17. prosinca 2014. godine donijela

ODLUKU

O DAVANJU PRAVA PRIREĐIVANJA IGARA NA SREĆU U CASINIMA

I.

Daje se pravo priređivanja igara na sreću u casinima, u trajanju od 15 godina računajući od dana potpisivanja ugovora o pravu priređivanja igara na sreću, sljedećim trgovačkim društvima:

1. CASINO RESORT OPERATOR d.o.o., Zadar, Domovinskog rata 3, OIB: 13383822420

2. DEA FORTUNAE d.o.o., Buje, Plovanija, Portoroška 3, OIB: 46982154176

3. GERMANIA SPORT d.o.o., Zagreb, Radnička cesta 34/A, OIB: 75632766837

4. MULINO d.o.o., Buje, Škrile 75/A, OIB: 75599831396

5. PALISADA d.o.o., Osijek, Stjepana Radića 16, OIB: 76046371707

6. PARČINA EXPORT-IMPORT d.o.o., Umag, Šetalište Vladimira Gortana 36, OIB: 26112143670

7. PRVA SPORTSKA KLADIONICA d.o.o., Zagreb, Planinska 13, OIB: 92265244213

8. ROYAL CASINO d.o.o., Zagreb, Metalčeva 15/II, OIB: 11495281897.

II.

Ugovore s trgovačkim društvima iz točke I. ove Odluke u kojima će se detaljno regulirati prava i obveze ugovornih strana, sklopit će ministar financija.

III.

Trgovačka društva iz točke I. ove Odluke bit će pozvana na potpisivanje ugovora o pravu priređivanja igara na sreću u casinima u roku od 60 dana od dana donošenja ove Odluke.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/14-04/499

Urbroj: 50301-05/16-14-2

Zagreb, 17. prosinca 2014.

Predsjednik

Zoran Milanović, v. r.

Odluka, NN 151/2014-2832
## Odluka o oduzimanju prava priređivanja igara na sreću u casinima trgovačkom društvu PARČINA EXPORT-IMPORT d.o.o

### NN 151/2014 (19.12.2014.), Odluka o oduzimanju prava priređivanja igara na sreću u casinima trgovačkom društvu PARČINA EXPORT-IMPORT d.o.o

VLADA REPUBLIKE HRVATSKE

2833

Na temelju članka 32. stavka 1. točke 8. Zakona o igrama na sreću (»Narodne novine«, broj 87/2009, 35/2013, 158/2013, 41/2014 i 143/2014), Vlada Republike Hrvatske je na sjednici održanoj 17. prosinca 2014. godine donijela

ODLUKU

O ODUZIMANJU PRAVA PRIREĐIVANJA IGARA NA SREĆU U CASINIMA TRGOVAČKOM DRUŠTVU PARČINA EXPORT-IMPORT d.o.o.

I.

Trgovačkom društvu PARČINA EXPORT-IMPORT d.o.o., Umag, Šetalište Vladimira Gortana 36, OIB: 26112143670, oduzima se pravo priređivanja igara na sreću u casinima.

II.

Stupanjem na snagu ove Odluke raskidaju se Ugovor o koncesiji za priređivanje igara na sreću u igračnicama od 20. siječnja 2000. godine, upisan u Registar koncesija pod identifikacijskim brojem 13159 i Dodatak Ugovora o koncesiji za priređivanje igara na sreću u casinu od 22. prosinca 2009. godine.

III.

Stupanjem na snagu ove Odluke prestaju važiti sva prava trgovačkog društva PARČINA EXPORT-IMPORT d.o.o., Umag, Šetalište Vladimira Gortana 36, stečena Odlukom o davanju koncesija za trajno priređivanje igara na sreću u igračnicama (»Narodne novine«, broj 1/2000) i Odlukom o produljenju koncesije priređivačima igara na sreću u casinima (»Narodne novine«, broj 152/2009).

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/14-04/498

Urbroj: 50301-05/16-14-2

Zagreb, 17. prosinca 2014.

Predsjednik

Zoran Milanović, v. r.

Odluka, NN 151/2014-2833
## Odluka o koeficijentu korekcije za minimalni pristupni paket usluga u 2015. godini

### NN 151/2014 (19.12.2014.), Odluka o koeficijentu korekcije za minimalni pristupni paket usluga u 2015. godini

VLADA REPUBLIKE HRVATSKE

2834

Na temelju članka 31. stavka 4. Zakona o željeznici (»Narodne novine«, br. 94/2013 i 148/2013), Vlada Republike Hrvatske je na sjednici održanoj 17. prosinca 2014. godine donijela

ODLUKU

O KOEFICIJENTU KOREKCIJE ZA MINIMALNI PRISTUPNI PAKET USLUGA U 2015. GODINI

I.

Ovom Odlukom određuje se koeficijent korekcije od 0,5 za minimalni pristupni paket usluga, koji pruža upravitelj željezničke infrastrukture za vozni red u 2015. godini, poštujući načelo jednakih i nediskriminirajućih naknada za željezničke usluge iz članka 24. stavka 2. Zakona o željeznici.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/14-04/492

Urbroj: 50301-05/18-14-2

Zagreb, 17. prosinca 2014.

Predsjednik

Zoran Milanović, v. r.

Odluka, NN 151/2014-2834
## Odluka o dopuni Odluke o pomoći poljoprivrednim proizvođačima na područjima zahvaćenim poplavom, za provedbu naknadne sjetve za 2014. godinu

### NN 151/2014 (19.12.2014.), Odluka o dopuni Odluke o pomoći poljoprivrednim proizvođačima na područjima zahvaćenim poplavom, za provedbu naknadne sjetve za 2014. godinu

VLADA REPUBLIKE HRVATSKE

2836

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/2011 i 119/2014), Vlada Republike Hrvatske je na sjednici održanoj 17. prosinca 2014. godine donijela

ODLUKU

O DOPUNI ODLUKE O POMOĆI POLJOPRIVREDNIM PROIZVOĐAČIMA NA PODRUČJIMA ZAHVAĆENIM POPLAVOM, ZA PROVEDBU NAKNADNE SJETVE ZA 2014. GODINU

I.

U Odluci o pomoći poljoprivrednim proizvođačima na područjima zahvaćenim poplavom, za provedbu naknadne sjetve za 2014. godinu (»Narodne novine«, broj 65/2014) u točki I. na kraju stavka 1. dodaje se rečenica koja glasi:

»Pored troškova poljoprivrednog repromaterijala osigurat će se pomoć u iznosu 3.200,00 kuna po hektaru za pokriće troškova uloženog rada i nabavu sredstva za zaštitu bilja.«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/14-04/501

Urbroj: 50301-05/25-14-2

Zagreb, 17. prosinca 2014.

Predsjednik

Zoran Milanović, v. r.

Odluka, NN 151/2014-2836
## Zaključak Vlade Republike Hrvatske klasa: 022-03/14-07/481, urbroj: 50301-09/06-14-2 od 17. prosinca 2014.

### NN 151/2014 (19.12.2014.), Zaključak Vlade Republike Hrvatske klasa: 022-03/14-07/481, urbroj: 50301-09/06-14-2 od 17. prosinca 2014.

VLADA REPUBLIKE HRVATSKE

2837

Na temelju članka 31. stavka 3. Zakona o Vladi Republike Hrvatske (»Narodne novine«, br. 150/2011 i 119/2014), Vlada Republike Hrvatske je na sjednici održanoj 17. prosinca 2014. godine donijela

ZAKLJUČAK

1. Prihvaća se prijedlog Ministarstva unutarnjih poslova i Ministarstva vanjskih i europskih poslova o izlasku Republike Hrvatske iz članstva Regionalne inicijative za migracije, azil i izbjeglice (MARRI) s danom 31. prosinca 2014. godine.

2. Zadužuje se Ministarstvo vanjskih i europskih poslova da, u ime Vlade Republike Hrvatske, diplomatskim putem izvijesti članice Regionalne inicijative za migracije, azil i izbjeglice (MARRI) o točki 1. ovoga Zaključka.

3. Zadužuju se Ministarstvo unutarnjih poslova i Ministarstvo vanjskih i europskih poslova da prate rad MARRI-a te sukladno interesima Republike Hrvatske i u svrhu pružanja razvojne pomoći poduzmu odgovarajuće radnje za poticanje i eventualno uključivanje Republike Hrvatske u projektne i druge oblike suradnje ove inicijative.

4. Ovaj Zaključak objavit će se u »Narodnim novinama«.

Klasa: 022-03/14-07/481

Urbroj: 50301-09/06-14-2

Zagreb, 17. prosinca 2014.

Predsjednik

Zoran Milanović, v. r.

Ostalo, NN 151/2014-2837
## Pravilnik o dopunama Pravilnika o prostornim i tehničkim uvjetima za priređivanje igara na sreću u casinima, na automatima i uplatnim mjestima kladionica

### NN 151/2014 (19.12.2014.), Pravilnik o dopunama Pravilnika o prostornim i tehničkim uvjetima za priređivanje igara na sreću u casinima, na automatima i uplatnim mjestima kladionica

MINISTARSTVO FINANCIJA

2839

Na temelju članka 41. stavka 6., članka 47. stavka 1., članka 55. stavka 2. i članka 59. stavka 2. Zakona o igrama na sreću (»Narodne novine«, br. 87/2009, 35/2013, 158/2013, 41/2014, 143/2014 – dalje u tekstu: Zakon) donosim

PRAVILNIK

O DOPUNAMA PRAVILNIKA O PROSTORNIM I TEHNIČKIM UVJETIMA ZA PRIREĐIVANJE IGARA NA SREĆU U CASINIMA, NA AUTOMATIMA I UPLATNIM MJESTIMA KLADIONICA

Članak 1.

U Pravilniku o prostornim i tehničkim uvjetima za priređivanje igara na sreću u casinima, na automatima i uplatnim mjestima kladionica (»Narodne novine«, br. 38/2010, 130/2010, 69/2011, 15/2012 – dalje u tekstu: Pravilnik), u članku 27. dodaje se novi stavak 2. i glasi:

»(2) Iznimno od stavka 1. ovoga članka, trgovačkim društvima koja su stekla pravo priređivanja igara na sreću u casinima temeljem odluke Vlade Republike Hrvatske iz članka 23. stavka 3. Zakona, te koja na dan donošenja navedene odluke priređuju igre na sreću u casinima, mogu nastaviti s priređivanjem igara na sreću na lokacijama na kojima im je već odobreno priređivanje. Na navedenim lokacijama priređivač može nastaviti s priređivanjem igara na sreću od dana sklapanja novog ugovora o pravu priređivanja igara na sreću u casinima, uz uvjet da u roku od šest mjeseci od dana sklapanja navedenog ugovora pribavi odobrenje iz stavka 1. ovoga članka.«.

Članak 2.

U članku 34. dodaje se novi stavak 2. i glasi:

»(2) Iznimno od stavka 1. ovoga članka, trgovačkim društvima koja su stekla pravo priređivanja igara na sreću na automatima temeljem odluke Vlade Republike Hrvatske iz članka 23. stavka 3. Zakona, te koja na dan donošenja navedene odluke priređuju igre na sreću na automatima, mogu nastaviti s priređivanjem igara na sreću na lokacijama na kojima im je već odobreno priređivanje. Na navedenim lokacijama priređivač može nastaviti s priređivanjem igara na sreću od dana sklapanja novog ugovora o pravu priređivanja igara na sreću na automatima, uz uvjet da u roku od šest mjeseci od dana sklapanja navedenog ugovora pribavi odobrenje iz stavka 1. ovoga članka.«.

Članak 3.

Ovaj Pravilnik stupa na snagu prvog dana od dana objave u »Narodnim novinama«.

Klasa: 461-01/14-01/1282

Urbroj: 513-07-21-07/14-01

Zagreb, 17. prosinca 2014.

Ministar financija

mr. sc. Boris Lalovac, v. r.

Pravilnik, NN 151/2014-2839
## Odluka o utvrđivanju cijene odobrenja za obavljanje domaće radinosti ili sporednog zanimanja

### NN 151/2014 (19.12.2014.), Odluka o utvrđivanju cijene odobrenja za obavljanje domaće radinosti ili sporednog zanimanja

151 19.12.2014 Odluka o utvrđivanju cijene odobrenja za obavljanje domaće radinosti ili sporednog zanimanja

MINISTARSTVO PODUZETNIŠTVA I OBRTA

2841

Na temelju članka 52. stavka 3. Zakona o obrtu (»Narodne novine«, broj 143/2013) ministar nadležan za obrt, donosi

ODLUKU

O UTVRĐIVANJU CIJENE ODOBRENJA ZA OBAVLJANJE DOMAĆE RADINOSTI ILI SPOREDNOG ZANIMANJA

Članak 1.

Ovom Odlukom utvrđuje se cijena odobrenja za obavljanje domaće radinosti ili sporednog zanimanja, koje izdaju mjesno nadležni uredi državne uprave u županijama, odnosno nadležni Ured Grada Zagreba.

Članak 2.

Za izdano odobrenje fizička osoba plaća 100,00 kn.

Članak 3.

Novčani iznos iz članka 2. ove Odluke, fizička osoba uplatit će u Državni proračun Republike Hrvatske na žiro-račun broj HR121001005-1863000160 i pozivom na broj: HR64 7005-47088-OIB.

Članak 4.

Novčana sredstva prikupljena temeljem ove Odluke, Ministarstvo poduzetništva i obrta, upotrijebit će za podmirenje troškova nastalih u svezi s tiskanjem i izdavanjem odobrenja.

Preostala sredstva koristit će se za nabavku informatičke i druge opreme potrebne za uspostavu i održavanje Obrtnog registra i jedinstvenog informacijskog sustava, te za aktivnosti na unapređivanju obrtništva.

Članak 5.

Mjesno nadležni uredi državne uprave u županijama nadležni za izdavanje odobrenja, odnosno nadležni ured Grada Zagreba, dužni su osigurati čuvanje i skladištenje odobrenja kao javnog dokumenta, te voditi evidenciju o zaprimljenim i izdanim odobrenjima.

Članak 6.

Iznimno, u razdoblju od 1. 1. 2015. do 1. 1. 2016. godine fizička osoba oslobađa se plaćanja utvrđene cijene za izdavanje odobrenja iz članka 2. ove Odluke.

Članak 7.

Danom stupanja na snagu ove Odluke prestaje važiti Rješenje o utvrđivanju cijene odobrenja za obavljanje domaće radinosti ili sporednog zanimanja (»Narodne novine« br. 100/2007).

Članak 8.

Ova Odluka objavljuje se u »Narodnim novinama«, a stupa na snagu 1. siječnja 2015. godine.

Klasa: 011-01/14-01/191

Urbroj: 516-04-02-01-02/1-14-1

Zagreb, 15. prosinca 2014.

Ministar
Gordan Maras, v. r.

Odluka, NN 151/2014-2841
## Odluka o izmjeni Odluke o utvrđivanju cijene obrtnice

### NN 151/2014 (19.12.2014.), Odluka o izmjeni Odluke o utvrđivanju cijene obrtnice

MINISTARSTVO PODUZETNIŠTVA I OBRTA

2842

Na temelju članka 14. stavak 5. Zakona o obrtu (»Narodne novine«, broj 143/2013) ministar nadležan za obrt, donosi

ODLUKU

O IZMJENI ODLUKE O UTVRĐIVANJU CIJENE OBRTNICE

Članak 1.

U Odluci o utvrđivanju cijene obrtnice (»Narodne novine« br. 159/2013), članak 6. mijenja se i glasi:

»Iznimno, u razdoblju od 2. 1. 2015. do 1. 1. 2016. godine fizička osoba oslobađa se plaćanja utvrđene cijene za izdavanje obrtnice iz članka 2. ove Odluke.«

Članak 2.

Ova Odluka objavljuje se u »Narodnim novinama«, a stupa na snagu 2. siječnja 2015. godine.

Klasa: 080-01/12-01/01

Urbroj: 516-04-02-01-02/1-14-69

Zagreb, 15. prosinca 2014.

Ministar

Gordan Maras, v. r.

Odluka, NN 151/2014-2842
## Odluka o dopuni Odluka klasa: 400-01/14-01/182, urbroj: 525-07/0012-14-4 od 12. prosinca 2014.

### NN 151/2014 (19.12.2014.), Odluka o dopuni Odluka klasa: 400-01/14-01/182, urbroj: 525-07/0012-14-4 od 12. prosinca 2014.

MINISTARSTVO POLJOPRIVREDE

2844

Na temelju Odluke Vlade Republike Hrvatske o pomoći poljoprivrednim proizvođačima na područjima zahvaćenim poplavom za provedbu naknadne sjetve za 2014. godinu (»Narodne novine«,broj 65/14) te članka 39. Zakona o sustavu državne uprave (»Narodne novine«,broj 150/11 i 12/13), ministar poljoprivrede donosi

ODLUKU

O DOPUNI ODLUKE

I.

U Odluci ministra poljoprivrede (»Narodne novine«, broj 121/2014), u točki V. iza drugog podstavka dodaje se novi podstavak tri koji glasi:

»– za poljoprivredne kulture na kojima je, prema prostornim podacima Državne geodetske uprave, došlo do plavljenja poljoprivrednih površina na dan 21. svibnja 2014. godine za Vukovarsko-

-srijemsku županiju;«

Dosadašnji podstavci 3., 4., 5. i 6. postaju podstavci 4., 5., 6. i 7.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 400-01/14-01/182

Urbroj: 525-07/0012-14-4

Zagreb, 12. prosinca 2014.

Ministar

Tihomir Jakovina, v. r.

Odluka, NN 151/2014-2844
## Odluka Državnog sudbenog vijeća broj: OU-45/14 od 12. prosinca 2014.

### NN 151/2014 (19.12.2014.), Odluka Državnog sudbenog vijeća broj: OU-45/14 od 12. prosinca 2014.

151 19.12.2014 Odluka Državnog sudbenog vijeća broj: OU-45/14 od 12. prosinca 2014.

DRŽAVNO SUDBENO VIJEĆE

2846

Na temelju članka 11. stavak 1. Zakona o Državnom sudbenom vijeću (»Narodne novine« broj 116/10., 130/11., 57/11., 13/13. i 28/13.), Državno sudbeno vijeće 12. prosinca 2014. donosi

ODLUKU

Dan provedbe izbora za članove Vijeća iz redova sudaca određuje se za 27. siječnja 2015.

Ova odluka objavit će se u »Narodnim novinama«.

Broj: OU-45/14
Zagreb, 12. prosinca 2014.

Predsjednik
Ranko Marijan, v. r.

Odluka, NN 151/2014-2846
## Odluka o prirezu porezu na dohodak Grada Pula - Pola

### NN 151/2014 (19.12.2014.), Odluka o prirezu porezu na dohodak Grada Pula - Pola

151 19.12.2014 Odluka o prirezu porezu na dohodak Grada Pula - Pola

GRAD PULA

2855

Na temelju članka 30., 30a i članka 95. Zakona o financiranju jedinica lokalne i područne (regionalne) samouprave (»Narodne novine« br. 117/93, 92/94, 69/97, 33/00, 73/00, 127/00, 59/01, 107/01, 117/01, 150/02, 147/03, 132/06, 26/07 – Odluka Ustavnog suda RH, 73/08 i 25/12) i članka 39. Statuta Grada Pula – Pola (»Službene novine« Grada Pule br. 7/09, 16/09, 12/11 i 1/13), Gradsko vijeće Grada Pule na sjednici održanoj 15. prosinca 2014. godine donosi

ODLUKU

O PRIREZU POREZU NA DOHODAK GRADA
PULA – POLA

Članak 1.

Prirez porezu na dohodak plaćaju obveznici poreza na dohodak s područja grada Pule sukladno odredbama Zakona o porezu na dohodak, Pravilnika o porezu na dohodak, te ove Odluke.

Članak 2.

Osnovica za prirez porezu na dohodak je porez na dohodak utvrđen sukladno Zakonu o porezu na dohodak i Pravilniku o porezu na dohodak.

Članak 3.

Prirez porezu na dohodak plaća se po stopi od 12% od utvrđene osnovice iz članka 2. ove Odluke.

Članak 4.

Poslove u vezi s utvrđivanjem i naplatom prireza porezu na dohodak obavlja Porezna uprava.

Članak 5.

Danom primjene ove Odluke stavlja se izvan snage Odluka o prirezu poreza na dohodak objavljena u »Narodnim novinama« br. 87/01 i »Službenim novinama« Grada Pule br. 9/01.

Članak 6.

Ova Odluka stupa na snagu osmog dana od dana objave u »Narodnim novinama«, a primjenjuje se od 1. siječnja 2015. godine.

Ova Odluka objavljuje se i u »Službenim novinama« Grada Pule.

Klasa: 023-01/14-01/1675
Urbroj: 2168/01-02-01-0243-14-3
Pula, 15. prosinca 2014.

Predsjednik
Robert Cvek, v. r.

Odluka, NN 151/2014-2855
## Zakon o izmjeni Zakona o vlasništvu i drugim stvarnim pravima

### NN 152/2014 (22.12.2014.), Zakon o izmjeni Zakona o vlasništvu i drugim stvarnim pravima

HRVATSKI SABOR

2857

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI ZAKONA O VLASNIŠTVU I DRUGIM STVARNIM PRAVIMA

Proglašavam Zakon o izmjeni Zakona o vlasništvu i drugim stvarnim pravima, koji je Hrvatski sabor donio na sjednici 12. prosinca 2014. godine.

Klasa: 011-01/14-01/168

Urbroj: 71-05-03/1-14-2

Zagreb, 17. prosinca 2014.

Predsjednik

Republike Hrvatske

Ivo Josipović, v. r.

ZAKON

O IZMJENI ZAKONA O VLASNIŠTVU I DRUGIM STVARNIM PRAVIMA

Članak 1.

U Zakonu o vlasništvu i drugim stvarnim pravima (»Narodne novine«, br. 91/96., 68/98., 137/99., 22/00., 73/00., 114/01., 79/06., 141/06., 146/08., 38/09., 153/09. i 143/12.) u članku 388. stavku 5. riječi: »1. siječnja 2015. godine« zamjenjuju se riječima: »1. siječnja 2017.«.

Članak 2.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-03/14-01/162

Zagreb, 12. prosinca 2014.

HRVATSKI SABOR

Predsjednik

Hrvatskoga sabora

Josip Leko, v. r.

Zakon, NN 152/2014-2857